О С Н О В Н О У Ч И Л И Щ Е „ Н Е О Ф И Т Р И Л С К И”

**5922 с. Обнова, ул. Заря № 18 тел. 06538/2642 e-mail** **ou\_n.rilski@abv.bg**

**УТВЪРЖДАВАМ:……………… /В. Радева/**

**ПРАВИЛНИК ЗА**

**ПРОПУСКАТЕЛНИЯ РЕЖИМ**

**В ОСНОВНО УЧИЛИЩЕ „НЕОФИТ РИЛСКИ” С. ОБНОВА**

**за учебната 2020/2021 година**

 „*Целта е нашите ученици да са по-защитени и да се чувстват по-сигурни в училище, родителите да са по-спокойни за безопасността на децата си“*

**І. ОБЩИ УСЛОВИЯ**

1. Правилата в настоящия правилник регламентират общите изисквания и реда за пропускане и престояване на служители, учащи се, граждани, моторни превозни средства (МПС), внасянето на обемисти багажи (товари), както и изнасянето на материални средства от сградата/района на училището.
2. Правилата са задължителни за всички служители, учащи се, родители и граждани, които посещават сградата и района на училището.
3. Пропускателният режим се осъществява от дежурните учители по време на междучасията и от помощния персонал по време на учебни занятия. Дежурството на учителите се осъществява по утвърден от директора график. Контролът по спазването на пропускателния режим се осъществява от директора.
4. Настоящият правилник се поставя на информационното табло във фоайето на училището.
5. Всички класни ръководители да запознаят учениците и родителите им с правилника.

**ІІ. РЕД ЗА ПРОПУСКАНЕ И ПРЕСТОЙ НА СЛУЖИТЕЛИ, ГРАЖДАНИ И ПРЕВОЗНИ СРЕДСТВА**

1. Учениците представят (при поискване) ученическа лична карта при влизането си в училището.
2. Педагогическият и непедагогическият персонал има право на свободен достъп до училището в рамките на установеното работно време /7:00-17:30 часа/. При необходимост се допускат и извън него, съгласувано с ръководството на училището.
3. Външни лица се допускат в училище след представяне на документ за самоличност, уведомяване на портиера за целта на посещението и регистриране на посещението в дневника за посещенията на външни лица. В него се вписват трите имена на посетителя; име на лицето, което ще бъде посетено; дата на посещението; час на влизане; час на излизане. При отказ на лицето да представи документ за самоличност същото не се допуска в сградата на училището. При необходимост портиерът търси съдействие на телефон 112.
4. Педагогическият персонал в училището се посещава във време, което е извън графика на възложената учителска заетост с изключение на контролните органи, удостоверили това по предвидения от закона ред и допълнителния час на класа.
5. Училищната администрация се посещава от лица в рамките на законоустановеното им работно време .
6. Директорът се посещава от лица в рамките на работното му време.
7. На посещаващите лица се забранява отклоняване и посещаване на други служебни лица и помещения извън заявените такива. След посещението лицата следва незабавно да напуснат сградата.
8. По време на учебни часове и самоподготовка не се допуска родителите да влизат в училището. Те изчакват завършването на учебния час/самоподготовката в двора на училището, а при лоши метеорологични условия – във фоайето на първия етаж/на определеното за целта място/, като спазват добрия тон на поведение и не пречат на персонала на училището да изпълнява задълженията си.
9. За ремонтни дейности, провеждащи се на територията на училището, се пропускат лица по списък, утвърден от училищното ръководство.
10. За участие на родителски срещи се допускат родители, настойници, близки на учениците. Във връзка със създалата се противоепидемична обстановка, родителските срещи ще се провеждат на открито/ училищния двор при подходящи атмосферни условия или в електронна среда.
11. Не се разрешава оставянето на багаж (чанти, куфари, торби, кашони, пакети, кутии и др.), кореспонденция, апаратура и др. от външни лица на съхранение в училище.
12. Не се допуска използването на училищния двор и спортната площадка от граждани. Там могат да пребивават ученици от училището до 19:30 часа през месеците септември – март и до 20:30 часа през месеците април – август. Абсолютно се забравяна пушенето и употребата на алкохол в двора на училището и на спортната площадка.
13. Забранява се влизането на пътни превозни средства в двора на училището. Влизането в района на училището на външни МПС става само с писмено разрешение от училищното ръководство или със служебен пропуск, издаден от директора на училището или с личното присъствие на директор или представител на администрацията. Изключение се допуска само за снабдителите на училището (закуски, схема „Училищен плод“), доставката на твърдо гориво и снегопочистващата техника през зимния период. Порталът се отключва от обслужващия персонал само при необходимост.
14. Не се разрешава влизането в сградата и района на училището на лица, които:
* са въоръжени;
* са в неадекватно състояние: пияни, дрогирани и с явни психически отклонения;
* внасят оръжие и взривни вещества;
* внасят упойващи вещества, спиртни напитки и други, които биха застрашили здравето и живота на околните;
* разпространяват, продават или рекламират литература и артикули с религиозно или порнографско съдържание;
* проявяват педофилски и вандалски характер;
* водят и разхождат кучета и други животни.

***Родителите на учениците се допускат в училището :***

* посещение при класен ръководител и/или учител след предварително уговорена среща;
* до деловодството за служебни бележки или други документи, отнасящи се за детето им;
* при директор в рамките на установеното работно време.

**РЕД ЗА ВНАСЯНЕ И ИЗНАСЯНЕ НА БАГАЖИ, ТОВАРИ, ТЕХНИКА, ТЕХНИЧЕСКИ СРЕДСТВА И ИМУЩЕСТВА**

1. Внасянето в сградата на училището и района на багажи, товари, техника, технически средства и имущества за служебни нужди става след разрешение от ръководството на училището.
2. Изнасянето на багажи, товари, техника, технически средства и имущества от сградата и района на училището става само след разрешение от ръководството и проверка на съдържанието на същите.
3. При констатиране на нарушения при внасяне и изнасяне на багажи, товари, техника, технически средства и имущества от сградата и района на училището се докладва на директора, а при необходимост се звъни на номер 112 за съдействие.

**III. ЗАКЛЮЧИТЕЛНИ РАЗПОРЕДБИ**

 **Настоящият правилник е пряко свързан с разработения План- COVID 19 на училището и е утвърден със Заповед №РД-12-4/15.09.2020 г. на директора на училището и е в сила до отменянето му по реда на неговото издаване.**